Kopli liin kandis 1931. aastast alates numbrit 4.    1930-ndate viimaseks suuremaks tööks oli Pärnu maantee liini elektrifitseerimine ja pikendamine Tondi jaamani veebruaris 1936. Nii oligi trammiliinide võrk olemas peaaegu tänasel kujul. Kaks puuduvat juppi rajati 1950ndatel: novembris 1953 ühendati Kopli liin mööda Põhja ja Mere puiesteed linnaliinidega, juulis 1955 pikendati Tartu maantee liin Lubjast  edasi üles Lasnamäele, Ülemiste lõppringini. Liininumbrid muutusid 1936. aastast alates veel korduvalt, kuni märtsiks 1962 kujunes välja 4 liiniga liinivõrk, mis on tänaseks muutumatuna püsinud juba 47 aastat - sellega kuulub Tallinnale trammivõrgu stabiilsuse maailmarekord.